# Robert James Waller

Robert James Waller (Rockford, 1 d'agost de 1939 - Fredericksburg, 10 de març de 2017 fou un autor estatunidenc, conegut per la seva novel·la The Bridges of Madison County (Els ponts de Madison County). També era professor universitari d'economia i negocis així com fotògraf i músic.

## Vida

Waller va estudiar a la Universitat de Northern Iowa (que aleshores s'anomenava Iowa State Teachers College). Va rebre el "bachelor" el 1962 i el màster en Educació el 1964. Es va doctorar en negocis a la Kelley School of Business de la Indiana University Bloomington el 1968.
Es va incorporar com a professor a la universitat d'Iowa on havia estat alumne el 1968 i des de 1977 hi fou catedràtic. Va ser degà el 1980 i fins a 1986. El 1989 es va retirar de la Universitat. Arran del seu èxit literari feu donatius importants a les universitats on havia estudiat.
Molts dels seus llibres s'han convertit en best-sellers de la llista del New York Times, i sobretot el llibre de 1992 The Bridges of Madison County (cat. Els ponts de Madison County) que fou best-seller del 1993; aquesta novel·la fou traduïda a 40 llengües i se n'han venut més de 12 milions d'exemplars. Aquesta novel·la i una altra de 1995, Puerto Vallarta Squeeze, van ser portades al cinema (vegeu: The Bridges of Madison County, dirigida per Clint Eastwood).

## Obres
### Novel·les

* The Bridges of Madison County (1992) (a Gran Bretanya: Love in Black and White) (cat. Els ponts de Madison County, Barcelona: Columna, 1993)
* Slow Waltz in Cedar Bend (1993) ISBN 0-446-51653-8 (cat. Vals lent a Cedar Bend, Barcelona: Columna, 1995)
* Puerto Vallarta Squeeze (1995) (cat. Puerto Vallarta: la fugida cap al nord, Barcelona: Columna, 1996)
* Border Music (1995) (cat. Música de frontera, Barcelona: Columna, 1995)
* A Thousand Country Roads: An Epilogue to The Bridges of Madison County (2002) (cat. Els Camins del record : retorn als ponts de Madison County, Barcelona: Columna, 2002)
* High Plains Tango (2005)
* The Long Night of Winchell Dear (2007)

### Col·leccions

* Just Beyond the Firelight (1988) (assaig i narrativa)

### No-ficció

* One Good Road is Enough (1990) (assaig)
* Iowa: Perspectives on Today and Tomorrow (1991)
* Old Songs in a New Café (1994) (autobiografia i assaig)
* Images (1994) (llibre de fotografia d'Iowa)
* The Summer Nights Never End ... Until They Do: Life, Liberty, and the Lure of the Short-Run (2012)

### Música

* The Ballads of Madison County: A Collection of Songs (CD - amb 10 cançons cantades per Robert James Waller)

## Referències

* ↑ Kennedy, Mark «'Bridges of Madison County' author Robert James Waller dies». AP News. T'he big history, 10-03-2017. Arxivat de l'original el 2017-03-13 [Consulta: 23 març 2017]. Arxivat 2017-03-13 a Wayback Machine.
* ↑ «Famous UNI Alumni». Rod Library, University of Northern Iowa. Arxivat de l'original el 8 de desembre 2014. [Consulta: 17 març 2017]. (amb una foto)
* ↑ http://wcfcourier.com/news/local/robert-waller-makes-multi-million-dollar-gift-to-uni/article_c09d5930-a044-11e1-869e-0019bb2963f4.html
* ↑ http://bigstory.ap.org/202da8624cc348818714dc233ada5150 Arxivat 2017-03-13 a Wayback Machine.

## Enllaços externs

* Entrevista a BookPage